Up-57/00
Datum: 2000-11-15T00:00:00.000+01:00
ecli: ECLI:SI:USRS:2000:Up.57.00
vrsta: posamični akt
zadeva: ustavna pritožba
objavljeno: Neobjavljeno | 15.11.2000
dokument: US20482
akt: Ustavna pritožba A. A. zoper odločbo Upravne enote Brežice št. 321-330/93 z dne 7. 2. 2000
resitev: zavrženje
izrek: Ustavna pritožba A. A. zoper odločbo Upravne enote Brežice št. 321-330/93 z dne 7. 2. 2000 se zavrže.
stavek: Ker pritožnik ni izčrpal pravnih sredstev, je ustavna pritožba nedopustna in jo je bilo treba zavreči.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 2. al. 1. odst. 55. čl.
datum_vloge: 2000-02-14T23:00:00.000Z
datum_odlocitve: 2000-11-14T23:00:00.000Z

# Up-57/00

15. 11. 2000

# S K L E P

Ustavno sodišče je v postopku za preizkus ustavne pritožbe A. A. iz Ž. na seji senata dne 15. novembra 2000

s k l e n i l o :

Ustavna pritožba A. A. zoper odločbo Upravne enote Brežice št. 321-330/93 z dne 7. 2. 2000 se zavrže.

## O b r a z l o ž i t e v

Pritožnik je dne 14. 2. 2000 vložil ustavno pritožbo zoper odločbo Upravne enote Brežice št. 321-330/93 z dne 7. 2. 2000 o zavrnitvi zahteve za denacionalizacijo.

Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži, če so izčrpana vsa pravna sredstva. Izjemoma sme Ustavno sodišče odločiti o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).

Izpodbijana odločba je odločba prvostopnega upravnega organa, zoper katero je pritožnik lahko vložil pritožbo na Ministrstvo za kmetijstvo, gozdarstvo in prehrano. Pravni pouk o tem vsebuje tudi izpodbijana odločba. Pred vložitvijo ustavne pritožbe pa mora biti izčrpano tudi sodno varstvo. V upravnih zadevah, kot je obravnavana, je zagotovljeno sodno varstvo v upravnem sporu.

Ker pritožnik ni izčrpal pravnih sredstev, je ustavna pritožba nedopustna in jo je bilo treba zavreči.

Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica Milojka Modrijan ter člana dr. Janez Čebulj in Lojze Janko.

Milojka Modrijan